Briged Penentangan Kebangsaan

Briged Penentangan Kebangsaan (), juga dikenali dengan Briged Omar al-Qasim, ialah sayap ketenteraan Barisan Demokratik untuk Pembebasan Palestin, yang beroperasi di Gaza dan mengendalikan perang gerila. Abu Khaled ialah salah seorang pemimpinnya.

Ia dibentuk pada 1969 tetapi ditubuhkan pada lewat September 2000. Kumpulan ini pada mulanya dikenali sebagai Briged Bintang Merah, sebelum dinamakan sebagai Batalion Penentangan Kebangsaan Palestin semasa Intifadah Kedua. Mereka tetap komited kepada dasar tidak campur tangan dalam hal ehwal dalam negeri mana-mana negara Arab.

Pada 26 September 2007, mereka menyerang Sderot bersama Briged Syuhada al-Aqsa, yang mereka dakwa sebagai tindak balas terhadap jenayah Israel terhadap rakyat Palestin di Tebing Barat dan Gaza. Pada Oktober 2007, mereka menandatangani sebuah persetujuan dengan kumpulan Palestin yang lain, termasuk Briged Syuhada al-Aqsa (Fatah), dan antara 2010 dan 2011 mereka melakukan serangan bersama  Jihad Islam Palestin. Pada Mei 2017 mereka mengendalikan latihan bersama dengan Briged Abdul Qadir al-Husaini di kawasan latihan ketenteraan di Genting Gaza untuk menunjukkan taktik meriam dan peluru berpandu baharu.

Mereka menyertai perang Israel–Palestin 2023 menentang Israel dan tentera mereka menyertai operasi yang dilancarkan Hamas.

Rujukan

Kategori:Barisan Demokratik untuk Pembebasan Palestin
Kategori:Anti-Zionisme di wilayah Palestin
Kategori:Pertubuhan gerila
Kategori:Pertubuhan Maoisme
Kategori:Kumpulan pejuang Palestin